b'\n_START_ARTICLE_\nEuropos student\xc5\xb3 teisinink\xc5\xb3 asociacija\n_START_SECTION_\nVeikla tarptautin\xc4\x97je srityje\n_START_PARAGRAPH_\nELSA turi patar\xc4\x97jo status\xc4\x85 prie toki\xc5\xb3 tarptautini\xc5\xb3 organizacij\xc5\xb3 kaip_NEWLINE_Europos Taryba (2000), Jungtin\xc4\x97s Tautos (nuo 1997 m.), UNESCO (C kategorija, 1994 m.), Europos Taryba (2000 m.). ELSA taip patbendradarbiauja su UNHCR.\n_START_SECTION_\nELSA tinklas\n_START_PARAGRAPH_\nELSA yra unikalus ir spar\xc4\x8diai did\xc4\x97jantis tinklas jungiantis, daugiau kaip 30 000 student\xc5\xb3 (2008 m.) visoje Europoje. \xc5\xa0iuo metu ELSA nariais yra: Airija, Albanija, Austrija, Belgija, Bosnija ir Hercegovina, Bulgarija, \xc4\x8cekijos Respublika, Danija, Did\xc5\xbeioji Britanija, Estija, Graikija, Gruzija, Islandija, Ispanija, Italija, Kroatija, Kazachija, Latvija, Lenkija, Lietuva, Makedonijos Respublika, Malta, Moldavijos Respublika, Nyderlandai, Norvegija, Portugalija, Pranc\xc5\xabzija, Rumunija, Rusijos Federacija, Serbija ir Juodkalnija, Slovakijos Respublika, Slov\xc4\x97nija, Suomija, \xc5\xa0vedija, \xc5\xa0veicarija, Turkija, Ukraina, Vengrija ir Vokietija._NEWLINE_ELSA taip pat bendradarbiauja su kitomis pasaulio student\xc5\xb3 teisinink\xc5\xb3 organizacijomis, tokiomis kaip ILSA (\xc5\xa0iaur\xc4\x97s Amerika), ALSA (Japonija), ALSA (Australija), ALSA (Piet\xc5\xb3 Afrika) ir kt.\n_START_SECTION_\nVeikla\n_START_PARAGRAPH_\nSeminarai ir konferencijos ilg\xc4\x85 laik\xc4\x85 nuo ELSA \xc4\xafk\xc5\xabrimo buvo pagrindin\xc4\x97 veiklos sritis. Pirmuosius dvejus metus \xc5\xa1i sritis buvo vadinama Moksliniais seminarais, bet, norint i\xc5\xa1pl\xc4\x97sti srities apimt\xc4\xaf, pavadinimas buvo pakeistas \xc4\xaf dabartin\xc4\xaf._NEWLINE_Seminarai yra gana trumpi renginiai. Prane\xc5\xa1\xc4\x97jai skaito paskaitas temomis, kurios da\xc5\xbenai yra aktualios \xc5\xa1iandien ir \xc4\xafdomios b\xc5\xabtent \xc5\xa1iuo metu. Seminarui surengti u\xc5\xbetenka poros savai\xc4\x8di\xc5\xb3, tod\xc4\x97l tai labai patogus b\xc5\xabdas bei forma gvildenti ypatingai aktualius klausimus. Konferencijos yra didesnio masto renginys, kurio metu temos da\xc5\xbenai aptariamos ir ma\xc5\xbeesn\xc4\x97se darbo grup\xc4\x97se. Seminarai ir konferencijos rengiami siekiant gilintis \xc4\xaf aktualias teisines problemas, i\xc5\xa1klausyti kompetenting\xc5\xb3 teis\xc4\x97s teoretik\xc5\xb3 bei praktik\xc5\xb3 nuomon\xc4\x97s vienu ar kitu klausimu, pagaliau \xe2\x80\x93 norint paskatinti dom\xc4\x97jim\xc4\x85si, diskusijas bei nuomoni\xc5\xb3 kait\xc4\x85 pa\xc4\x8di\xc5\xb3 student\xc5\xb3 tarpe. Gausi\xc5\xb3 seminar\xc5\xb3 ir konferencij\xc5\xb3 metu jau nagrin\xc4\x97ti informacini\xc5\xb3 technologij\xc5\xb3 teisiniai aspektai, aktual\xc5\xabs \xc5\xa1eimos teis\xc4\x97s klausimai, gilintasi \xc4\xaf informacin\xc4\x97s visuomen\xc4\x97s i\xc5\xa1\xc5\xa1\xc5\xabkius, nevyriausybinio sektoriaus pad\xc4\x97ti, svarbiausias \xc5\xbemogaus teises bei laisves ir kt._NEWLINE_Student\xc5\xb3 sta\xc5\xbeuotoj\xc5\xb3 main\xc5\xb3 programa \xe2\x80\x93 viena i\xc5\xa1 labiausiai tarptautin\xc4\x99 dimensij\xc4\x85 atspindin\xc4\x8di\xc5\xb3 ELSA program\xc5\xb3, kurios pagrindinis tikslas \xe2\x80\x93 kokybi\xc5\xa1kos sta\xc5\xbeuot\xc4\x97s u\xc5\xbesienyje. Kiekvienais metais \xc4\xafvykdoma keli \xc5\xa1imtai sta\xc5\xbeuo\xc4\x8di\xc5\xb3._NEWLINE_Student\xc5\xb3 sta\xc5\xbeuotoj\xc5\xb3 main\xc5\xb3 program\xc4\x85, \xc4\xafgyvendinam\xc4\x85 36\xe2\x80\x93iose (ELSA nar\xc4\x97se) Europos valstyb\xc4\x97se. \xc5\xa0ios programos esm\xc4\x97 \xe2\x80\x93 teisin\xc4\x97s sta\xc5\xbeuot\xc4\x97s Europoje. \xc5\xa0i programa veikia jau 20 met\xc5\xb3, o Lietuvoje - 7 m. ELSA veikla prasideda ten, kur baigiasi tradicinio mokymo samprata. Ugdomas darbas komandoje, atsakomyb\xc4\x97s prisi\xc4\x97mimas ir daugelis kit\xc5\xb3 savybi\xc5\xb3._NEWLINE_STEP programa siekiama skirting\xc5\xb3 taut\xc5\xb3 ir kult\xc5\xabr\xc5\xb3 bendradarbiavimo bei tarpusavio supratimo, ugdyti praktikuojan\xc4\x8di\xc5\xb3 student\xc5\xb3 atsakomyb\xc4\x97s jausm\xc4\x85 bei j\xc5\xb3 bendruomeni\xc5\xb3 ekonomin\xc4\xaf ir socialin\xc4\xaf vystym\xc4\x85si. \xc5\xa0i programa ne tik pl\xc4\x97toja student\xc5\xb3 bendradarbiavim\xc4\x85 visoje Europoje, bet ir prisideda prie jaun\xc5\xb3j\xc5\xb3 teisinink\xc5\xb3 i\xc5\xa1silavinimo tobulinimo, suteikiant galimyb\xc4\x99 pa\xc5\xbeinti kitos \xc5\xa1alies kult\xc5\xabr\xc4\x85 ir \xc4\xafgyti materialiosios bei procesin\xc4\x97s teis\xc4\x97s patirties. Kiekvienam sta\xc5\xbeuot\xc4\x99 atliekan\xc4\x8diam studentui ELSA lokalinis padalinys suranda gyvenam\xc4\x85j\xc4\x85 viet\xc4\x85, sutvarko jo atvykimo, i\xc5\xa1vykimo bei \xc4\xafsidarbinimo dokumentus. Student\xc5\xb3 atrank\xc4\x85 atlieka siun\xc4\x8diantysis ELSA lokalinis padalinys, v\xc4\x97liau internetin\xc4\x97 duomen\xc5\xb3 baz\xc4\x97 ELSA ONLINE u\xc5\xbetikrina tinkamiausi\xc5\xb3 kandidat\xc5\xb3 konkre\xc4\x8diai sta\xc5\xbeuotei efektyv\xc5\xb3 suradim\xc4\x85. STEP sta\xc5\xbeuot\xc4\x97s laikas gali trukti nuo 2 iki 78 savai\xc4\x8di\xc5\xb3.'